Carlos Correia

Carlos Correia (født 6. november 1933 i Bissau i Portugisisk Guinea, død 14. august 2021) var en bissauguineansk politiker som i flere perioder var statsminister i Guinea-Bissau. Han var statsminister 1991–1994, 1997–1998, 2008–2009 og 2015–2016. 

Liv og  virke
Utdannelse
Carlos Correia ble utdannet til jordbruksingeniør i Øst-Tyskland.

Politisk karriere
Siden uavhengighetskrigen mot Portugal var han medlem av PAIGC, som styrte landet til 1999. Han var finansminister i Francisco Mendes' regjering i 1970-årene. I 1980-årene var han medlem av politbyrået til PAIGC og i statsrådet med ansvar for landbruk og fiskeri.

Statsminister
Etter at embetet, som var nedlagt i 1984, ble gjeninnført, ble han statsminister for første gang den 27. november 1991 under president João Bernardo Vieira, som hadde sittet ved makten siden 1980. 

Etter at det første frie president- og parlamentsvalget fant sted i juli 1994, og som PAIGC vant, ble partiets generalsekretær Manuel Satumino da Costa hans etterfølger som regjeringssjef den 26. oktober 1994.

Etter at Manuel Satumino da Costa ble takket av den 26. mai 1997, ble Correia gjenutnevnt til statsminister den 6. juni 1997. Denne utnevnelsen ble avvist av Høyesterett i oktober som grunnlovsstridig fordi president Vieira ikke tidligere hadde konsultert parlamentet. En uke senere ble han bekreftet i vervet. Hans andre periode, som varte til 3. desember 1998, ble overskygget av starten på borgerkrigen etter opprøret som hærens stabssjef, general Ansumané Mané, hadde satt i gang da han ble avskjediget i juni 1998. I november 1998 undertegnet regjeringen og opprørerne, som nå kontrollerte store deler av landet, en fredsavtale som holdt i omtrent tre måneder.
Videre karriere
Etter Vieiras fall i mai 1999 ble han kortvarig fengslet sammen med andre tilhengere av den tidligere presidenten.

Under Kumba Ialás presidentskap ble han fengslet i februar 2003 sammen med fire andre PAIGC-medlemmer for henrettelse av fem personer etter et kuppforsøk i 1986, men ble løslatt etter fire dager.

I 2005 ble han midlertidig ansett som sitt partis presidentkandidat, men den som til slutt ble nominert var Malam Bacai Sanhá, som tapte mot den hjemvendte Vieira i andre valgomgang den 24. juli.
Statsminister tredje og fjerde gang:

I august 2008 ble Carlos Correia statsminister i Guinea-Bissau for tredje gang- Men etter parlamentsvalget den 16. november 2008, fikk Carlos Gomes Júnior i oppgave å danne regjering.

Syv år etter, midt under en disputt mellom president Jose Mario Vaz og PAIGC, hans eget parti, ble Correia igjen utnevnt til statsminister, og tatt i ed som sådan den 17. september 2015."Veteran politician named new Guinea-Bissau PM", Reuters, 17. september 2015. Rm my regjering ble utnevnt av Correia den 13. oktober 2015. Ettersom han og Vaz fortsatt ikke var blitt enige som hvem som skulle lede innenriks- og naturressursministeriene, overtok Correia det midlertidige ansvar for disse porteføljene."Guinea-Bissau forms new govt after two-month stalemate", Agence France-Presse, 13. oktober 2015. Den 12. mai 2016 ble Correia avskjediget av presidentent. Den 27. mai kritiserte dette og kalte det «et konstitusjonelt statskupp»."Ex-Guinea-Bissau PM calls government's dismissal 'constitutional coup'", Reuters, 27. mai 2016. 

Correia døde den 14. august 2021 i en alder av 87 år.

 Referanser 

 Kilder 
 https://web.archive.org/web/20151117034553/http://noticias.sapo.pt/lusa/artigo/7f297e7d5c326acef93ce4.html

Kategori:Bissauguineanske politikere
Kategori:agronomer
Kategori:Ingeniører
Kategori:Personer fra Bissau